Seigmenn

Seigmenn er en type godteri. Det er små (4,5 cm høye), sukrede geléfigurer formet som menneskeskikkelser, i ulike farger og med forskjellig smak. Om lag 70 år etter at ordet «seigmenn» for første gang ble brukt i litteraturen, ble betegnelsen registrert som varemerke av en produsent.

Historikk 

Ordene «seigmenn» og «seigmenner» finnes brukt i litteratur fra 1930-tallet. I 1965 lagde Kiellands dropsfabrikk i Oslo for første gang gelémennesker som ble kalt «Seigmenn». Senere ble Kiellands dropsfabrikk kjøpt opp av Nidar, og de karakteristiske gelémennene fikk navnet «Laban Seigmenn». I 1981 ble «Laban Seigmenn» registrert som varemerke, og i 2003 godkjente det norske Patentstyret Nidars søknad om varemerkeregistrering av «Seigmenn» (med stor S). Dermed har Nidar og Orkla enerett til å benytte navnet Seigmenn på sine gelémenn. 

Varemerkeregistreringen av «Seigmenn» førte til at andre produsenter som Coop og NorgesGruppen har måttet endre navn på sine gelémenn. Orkla har også forsøkt å få ordbokutgivere til å opplyse om at oppslagsordet «seigmann» er et varemerke, i tråd med varemerkeloven §11.

Laban Seigmenn 
Siden 1965 har Nidar lansert mange ulike varianter av Laban Seigmenn:

Laban Seigmenn (1965)
Laban Seigdamer (2001)
Laban Sure Skrikerunger (2007)
Laban Fruktige Seigdamer (2009)
Laban Salte Rockere (2011)
Laban Grillkokker (2012)
Laban Deilige Damer (2013)
Laban Gale Gårdsdyr (2014)
Laban Ville Jungeldyr (2014)
Laban Minimenn (2014)
Labans Nissefest i skum og gelé (jul 2014)
Laban Sure Sjødyr (2015)
Laban 50 år (jubileumsutgave 2015)
Laban Digge Dinosaurer (2016)
Labanvalget 2017: blå pose (tutti frutti) (høst 2017)
Labanvalget 2017: rød pose (lakris og bringebær) (høst 2017)
Sure og gretne Laban Ut på tur... ALLTID SUR!! (vår 2018)

Referanser

Eksterne lenker
 
 Om Laban Seigmenn på Nidars nettsider
 «Språkrådet nekter å fjerne «seigmann» fra ordboka», artikkel i Verdens Gang 11. mars 2014 

Søtsaker
Varemerker